Torsdag 10. oktober 2019 brøt det ut brann om bord i batterirommet, like før ankomst til Sydnes på Halsnøya. Røykdykkere fra Kvinnherad brannvesen gikk om bord, men på grunn av svært krevende arbeidsforhold og med tanke på sikkerheten til mannskapene, ble de tatt ut etter kort tid. Da temperaturen normaliserte seg avsluttet brannvesenet innsatsen, med unntak av vakthold gjennom natten.